Кристин Юрукова
Отшелникът в XXI век

chitanka.info

Не иска

думите на хората,

сам вече

само природа,

нито индулгенциите

на парите им.

На лов

за дивите патици

на цветовете

хвърля семе

не в женска плът,

а в земята —

цветя да се родят

с човешки мисли.

Нощем се

увива

с покрова

Богородичен —

да му е звездно.

Понякога

пише стихове

с пръст

върху скалите —

славата му

вятърът да я чете.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.